O sieglo XVI suposa una etapa de freno en a economía d'Almudévar y en a suya población, que se recuperará considerablement en o sieglo siguient. L'aumento de población leva con ell a expansión agricola que se manifiesta en a compra d'os terrenos de cautivo que poseyeban os monches cistercienses d'Avariés. En o sieglo XVII se producen roturacions en as zonas de pastos ta aumentar l'aria de cautivo, pero en 1745, a causa d'a escasez de vin, se permite plantar vinyals. Este proceso de roturación d'o sieglo XVIII produce un cambeo en a estructura d'a propiedat privada, por un costau aumentando a grandaria d'a propiedat privada y por unatro costau s'introduce o sistema de suertes, que yeran chicotas parcelas que o concello entregaba a particulars ta que plantasen en ellas vinyals.